Omšenská Baba

Omšenská Baba () je vrch v Strážovských vrchoch pomenovaný podľa obce Omšenie. Leží severne od obce Omšenie, v geomorfologickej časti Holázne, ktorá je súčasťou podcelku Trenčianska vrchovina. Na samotnom vrchu sa nachádza drevený dvojkríž venovaný vzniku samostatného Slovenska v roku 1993.

Vrcholovú časť zaberá prírodná rezervácia v správe štátnej ochrany prírody Biele Karpaty. Územie bolo vyhlásené v roku 1967 na rozlohe . Ochranné pásmo nebolo určené. Na území rezervácie platí 5. stupeň ochrany.

Predmetom ochrany je: Bradlový útvar triasových vápencov a dolomitov s význačnou vápencovou skalnou kvetenou. Územie je využité ako študijný objekt.

 Geológia 
Omšenská Baba je budovaná triasovými dolomitmi jednotky hronika a podložnými slieňovcami, bridlicami a pieskovcami kriedového veku, ktoré patria do jednotky fatrika.Maheľ, M., 1982, Geologická mapa Strážovských vrchov 1 : 50 000. Geologický ústav Dionýza Štúra, Bratislava Dostupné online

Dostupnosť
Popod vrch vedie Cesta hrdinov SNP.

 Referencie 

 Externé odkazy 
 Chránené územia, Štátna ochrana prírody Slovenskej republiky
 Poloha na turistickej mape

Kategória:Vrchy v Strážovských vrchoch
Kategória:Prírodné rezervácie v Trenčianskom kraji
Kategória:Chránené územia v okrese Trenčín
Kategória:Omšenie
Kategória:Vrchy v okrese Trenčín
Kategória:Trenčianska vrchovina